Tapping

Tapping (fra engelsk tap, å slå), er en gitarteknikk, hovedsakelig for elektrisk gitar, hvor spilleren slår på gitarstrengene på gripebrettet. Teknikken gir et mer pianolignende arrangement enn hva tradisjonell teknikk gir. Teknikken kan nyttes for de fleste strenginstrumenter.

Teknikken blir gjerne foretrukket av musikere som ønsker å spille separate tonelinjer med hver hånd.

Gitarspilleren Stanley Jordan blir gjerne regnet for å være den som først slo gjennom med teknikken. Blant norske gitarister er florøværingen Ole Staveteig blant de mest kjente, og han har gitt teknikken sitt særpreg. I 1995 gav han ut albumet Tap der han gjennom egne, og andres låter viste hvordan teknikken kan nyttes.

Musikalske teknikker